印象派

印象派係喺 19 世紀尾法國畫界開展嘅一場藝術運動。

特徵 
印象派嘅畫作有以下嘅特徵：

用幼細、但明顯睇得到嘅筆觸；
構圖開放，放寬咗「主題」同「背景」之間嘅界線；
平凡嘅題材，興畫日常生活嘅景象，相對於傳統歐洲畫藝偏好以歷史大事或者聖經故仔等「宏大」嘅嘢做題材；
異常嘅視角；
以物件嘅郁動作為人類感知嘅重要部份，好多時會用濛濛地嘅圖像代表物件嘅郁動－畫家嘗試捕捉望到物件嗰一剎那所見到嘅影像；
強調準確噉描繪光嘅變化－印象派畫家受到當時物理學上光學知識嘅演進影響，反對當時歐洲畫家淨係喺室內畫畫嘅傳統，會走去室外畫畫，嘗試了解喺自然光下嘅物件嘅色水應該係點嘅。

以法國畫家莫奈喺 1874 年畫嘅油畫《日出印象》為例，日出印象廣泛噉俾人認同係印象派嘅代表作，呢幅畫題材好平凡，描繪一個日出景象，畫一個室外見到嘅景，而且畫中物件好濛，強調咗啲物件嘅郁動同光暗。

小史 
印象派喺歷史上幾經轉折：初頭印象派廣受法國藝術界批評，例如因為印象派畫家興畫一啲平凡、日常生活當中嘅嘢，搞到當時嘅法國畫界覺得佢哋難登大雅之堂；不過，打後喺一眾印象派畫家嘅努力下，印象派出咗好多重要嘅技法同名作，最後得到成個歐洲藝術界承認佢哋係一個有睇頭嘅藝術流派。而到咗廿一世紀，印象派經已成為西方藝術界嘅一個重要流派，仲影響咗世界多地嘅畫畫藝術，好似係粵港澳地區嘅嶺南畫派噉，就係結咗國畫同印象派思潮而生嘅一個畫派。

圖庫

法國藝術
表現主義
嶺南畫派

攷

參考 
Baumann, Felix Andreas, Marianne Karabelnik-Matta, Jean Sutherland Boggs, and Tobia Bezzola (1994). Degas Portraits. London: Merrell Holberton. ISBN 1-85894-014-1
Bomford, David, Jo Kirby, John Leighton, Ashok Roy, and Raymond White (1990). Impressionism. London: National Gallery. ISBN 0-300-05035-6
Denvir, Bernard (1990). The Thames and Hudson Encyclopaedia of Impressionism. London: Thames and Hudson. ISBN 0-500-20239-7
Distel, Anne, Michel Hoog, and Charles S. Moffett (1974). Impressionism; a centenary exhibition, the Metropolitan Museum of Art, December 12, 1974-February 10, 1975. New York: Metropolitan Museum of Art. ISBN 0-8709-9097-7
Eisenman, Stephen F (2011). "From Corot to Monet: The Ecology of Impressionism". Milan: Skira. ISBN 8857207064.
Gordon, Robert; Forge, Andrew (1988). Degas. New York: Harry N. Abrams. ISBN 0-8109-1142-6
Gowing, Lawrence, with Adriani, Götz; Krumrine, Mary Louise; Lewis, Mary Tompkins; Patin, Sylvie; Rewald, John (1988). Cézanne: The Early Years 1859-1872. New York: Harry N. Abrams.
Jensen, Robert (1994). Marketing modernism in fin-de-siècle Europe. Princeton, N.J.: Princeton University Press. ISBN 0691033331.
Moskowitz, Ira; Sérullaz, Maurice (1962). French Impressionists: A Selection of Drawings of the French 19th Century. Boston and Toronto: Little, Brown and Company. ISBN 0-316-58560-2
Rewald, John (1973). The History of Impressionism (4th, Revised Ed.). New York: The Museum of Modern Art. ISBN 0-87070-360-9
Richardson, John (1976). Manet (3rd Ed.). Oxford: Phaidon Press Ltd. ISBN 0-7148-1743-0
Rosenblum, Robert (1989). Paintings in the Musée d'Orsay. New York: Stewart, Tabori & Chang. ISBN 1-55670-099-7
Moffett, Charles S. (1986). "The New Painting, Impressionism 1874-1886". Geneva: Richard Burton SA.

拎 

Hecht Museum.
Museumsportal Schleswig-Holstein.
Suburban Pastoral. The Guardian, 24 February 2007.
Impressionism: Paintings collected by European Museums (1999) was an art exhibition co-organized by the High Museum of Art, Atlanta, the Seattle Art Museum, and the Denver Art Museum, touring from May through December 1999. Online guided tour.
Monet's Years at Giverny: Beyond Impressionism, exhibition catalogue fully online as PDF from The Metropolitan Museum of Art, which discusses Monet's role in this movement.
Degas: The Artist's Mind, exhibition catalogue fully online as PDF from The Metropolitan Museum of Art, which discusses Degas's role in this movement.
Definition of impressionism on the Tate Art Glossary.

藝術流派